|  |
| --- |
| **IZVJEŠĆE O SAVJETOVANJU S JAVNOŠĆU U POSTUPKU DONOŠENJA PRAVILNIKA O JEDNOSTAVNOJ NABAVI** |
| **Srednja škola Buzet****Buzet, 23. lipnja 2017. godine** |
| **Naziv akta za koje je provedeno savjetovanje s javnošću** | Pravilnik o provedbi postupka jednostavne nabave |
| **Naziv tijela nadležnog za izradu nacrta/provedbu savjetovanja** | Ravnatelj / Školski odbor |
| **Razlozi za donošenje akta i ciljevi koji se njima žele postići uz sažetak ključnih pitanja** | Srednja škola Buzet javni je naručitelj i obveznik je primjene Zakona o javnoj nabavi. |
|  Dana 1. siječnja 2017. godine stupio je na snagu noviZakon o javnoj nabavi (*Narodne novine* 120/16.) (osim članka 284. stavaka 4. i 5. ovoga Zakona koji stupaju na snagu 1. srpnja2017., članka 261. ovoga Zakona koji stupa na snagu 18. travnja 2018. i članka 269. ovoga Zakona koji stupa na snagu 18.listopada 2018.) kojim se utvrđuju pravila o postupku javne nabave koji provodi javni ili sektorski naručitelj, ili drugi subjekt u slučajevima određenim ovim Zakonom, radi sklapanjaugovora o javnoj nabavi robe, radova ili usluga, okvirnogsporazuma te provedbe projektnog natječaja. Javna nabava u smislu ovoga Zakona je nabava putem ugovora o javnoj nabavirobe, radova ili usluga koje nabavlja jedan ili više naručitelja od gospodarskih subjekata koje su ti naručitelji odabrali, bez obzira na to jesu ili roba, radovi ili usluge namijenjene javnoj svrsi. U članku 12. stavku 1. točki 1. Zakona o javnoj nabavi propisano je kako se odredbe ovog Zakona ne primjenjuju za nabavu robe i usluga te provedbu projektnih natječaja procijenjene vrijednosti manje od 200.000,00 kuna (bez PDV-a), odnosno za nabavu radova procijenjene vrijednosti manje od 500.000,00 kuna (bez PDV-a), a takva nabava se naziva jednostavnom nabavom. Člankom 15. stavkom 2. istoga Zakona propisano je da pravila, uvjete i postupke jednostavne nabave utvrđuje naručitelj općim aktom, uzimajući u obzir načela javne nabave te mogućnost primjene elektroničkih sredstava komunikacije. Zakonom je propisano kako su javni i sektorskinaručitelji obvezni u roku od šest mjeseci od dana stupanja na snagu ovoga Zakona akte donesene na temelju članka 18. stavka 3. Zakona o javnoj nabavi (»Narodne novine«, br. 90/11., 83/11., 143/13. i 13/14.) uskladiti s odredbama ovoga Zakona,time da će akti koji nisu usklađeni s odredbama ovoga Zakona prestati važiti nakon isteka roka iz stavka 1. ovoga članka, odnosno 1. srpnja 2017. godine.**Ciljevi:** transparentnost i poštivanje osnovnih načela javne nabave te zakonitog, namjenskog i svrhovitog trošenja proračunskih sredstava. |
| **Objava dokumenta za savjetovanje** | [http://www.ss-buzet.skole.hr](http://www.ss-buzet.skole.hr/) |
| **Razdoblje provedbe savjetovanja** | Internetsko savjetovanje sa zainteresiranomjavnošću provedeno je u razdoblju od 23. svibnja 2017. do 22. lipnja 2017. |
| **Pregled osnovnih pokazatelja uključenosti savjetovanja s javnošću.** | Nije zaprimljena niti jedna primjedba i/ili prijedlog zainteresirane javnosti. |
| **Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje** | Nije ih bilo. |
| **Ostali oblici savjetovanja s javnošću** | Nije ih bilo. |
| **Troškovi provedenog savjetovanja** | Provedba javnog savjetovanja nije iziskivala dodatne financijske troškove. |